paragraph_text: Svjetsko prvenstvo u rukometu B skupine za muškarce (engl. IHF World Men's Handball Championship Division B) je bilo međunarodno rukometno natjecanje za muškarce, igrano od 1977. do 1992. godine u organizaciji Međunarodne rukometne federacije (IHF). Na prvenstvu su uglavnom sudjelovale europske reprezentacije, a natjecnje je ovisno o godini održavanja, bilo kvalifikacijsko za Svjetsko prvenstvo ili Olimpijske igre. Najlošije plasirane europske reprezentacije su ispadale u Svjetsko prvenstvo C skupine. Od 1976. do 1990. godine svjetsko prvenstvo B skupine je igrano u neparne godine, a C skupine u parne godine.